શીર્ષક: શું 'નરેન્દ્ર મોદીના જયાપુર' સિવાય અન્ય ગામોમાં વિકાસ નથી પહોચ્યો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કચહરિયા ગામનાં બિમલા દેવી

બાજુમાં ખાટલા પર બેઠેલા બે યુવાનો ચર્ચા કરી રહ્યા છે કે આ શનિવારે બાજુના ગામમાં બૅન્ક ખુલશે કે બંધ રહેશે?

સાંકળા પણ પાક્કા રસ્તાના કિનારે આવેલી આ ચાની દુકાન 79 વર્ષનાં જૂના દેવીની છે. 

તેમણે પૂછ્યું, "વિધવાઓને પેન્શન મળશે? ઘડપણમાં હવે ચા-પાનની દુકાન ચલાવવાનું મુશ્કેલ થઈ રહ્યું છે અને પરિવારમાં બીજો કોઈ સહારો પણ નથી."

તમે આ વાંચ્યું કે નહીં?

ચાની દુકાન ચલાવતાં જૂના દેવી

આ વારાણસી મતવિસ્તારમાં આવતું કચહરિયા ગામ છે.

અમે અહીં એવા માટે પહોંચ્યા કે આ ગામને અડીને જ જયાપુર આવેલું છે. જયાપુર એ જ ગામ છે જેને વડા પ્રધાન નરેન્દ્ર મોદીએ સાંસદ આદર્શ ગ્રામ યોજના અંતર્ગત દત્તક લીધું છે. 

એમ તો સાંસદ તરીકે નરેન્દ્ર મોદીએ પોતાના વારાણસી મતવિસ્તારમાં ચાર ગામ જયાપુર, નાગેપુર, કકહરીયા અને ડોમરીને દત્તક લીધાં છે. પરંતુ તેમાં સૌથી પહેલો નંબર જયાપુરનો આવ્યો હતો. 

વારાણસી શહેરથી લગભગ એક કલાકના અંતરે આવેલા જયાપુર જતાં પહેલાં રસ્તામાં બે ગામ પડે છે. જેમાં કચહરિયા પહેલાં આવે છે. 

અમે કચહરિયા ગામની સ્થિતિ પર વાત કરતા આગળ વધતા હતા, ત્યાં જ બે મહિલાઓએ અમને આવીને અટકાવ્યા, "મીડિયામાંથી આવ્યા છો?"

જવાબ આપતાં જ બોલી, "છેલ્લાં પાંચ વર્ષમાં ઘણા મીડિયાવાળા આવ્યા. ટીવી પર જયાપુર જ બતાવે છે, બસ. અમારા ઘરે આવો બે મિનિટ માટે."

તેમાંથી એક આધેડ વયની મહિલા અમને તેના ઘરે લઈ ગઈ. 

બે ઓરડી, પાંચ ફૂટ ઊંચી છત વાળી એક ઝૂંપડીની અંદર થોડાં વાસણ રાખ્યાં છે, એક ટેબલ છે અને બે બલ્બ લગાવેલા છે. 

મેં પૂછ્યું, "તમારે ત્યાં વીજળી છે?" તો જવાબ મળ્યો, "વીજળી તો પહેલાં કરતાં ઘણી સારી થઈ ગઈ છે. એક વર્ષ પહેલાં ગામના લગભગ દરેક ઘરમાં મીટર લાગી ગયાં છે. પણ તકલીફ એ છે કે મીટર બંધ પડ્યાં છે અને અમે તાર લગાવીને વીજળી વાપરીએ છીએ."

આ રીતે વીજળી વાપરવી ગેરકાયદેસર છે અને તેને વીજળીની ચોરી કહેવાય, એવો પ્રશ્ન કરતા બિમલા મારા પર વિફર્યાં.

"અમે લોકોએ આટલું બધું માગ્યું, કમ સે કમ એક હૅન્ડપંપ મળી જાત, કારણ કે કૂવા પર પાણી ભરવાં જવું પડે છે પણ કંઈ મળ્યું નહીં. તો હવે શું આમ વીજળી ન લઈએ અને ગરમીમાં મરી જઈએ?"

કચહરિયા ગામના લોકો હૅન્ડપંપની માગ કરી રહ્યા છે

કચહરિયા ગામના લગભગ સો પરિવારને પીવાના પાણી માટે કૂવા પર આધાર રાખવો પડે છે. 

ગામમાં ન કોઈ પાણીની ટાંકી છે ન પાણીનો કોઈ સપ્લાય. કેટલીક વસાહતોમાં તો પાણીની ડંકી પણ નથી. 

છેલ્લાં પાંચ વર્ષમાં સરકારે...